cyanic-selkie/wikianc huggingface dataset:
Belvedere
Belvedere (de) ir vēsturisku ēku komplekss Vīnē, Austrijā.
Galvenie objekti kompleksā ir divas baroka pilis: Augšbelvederē un Lejasbelvederē. Mūsdienās te atrodas Belvederes muzejs. Augšbelvederē atrodas 19. un 20. gadsimta mākslas darbi, Lejasbelvederē — baroka un viduslaiku mākslas darbi. Pils komplekss tika uzcelts kā Savojas prinča Eižena vasaras rezidence (par viņa paša līdzekļiem), galvenais arhitekts — Johans Lukass fon Hildebrants. Pilis celtas laikā no 1714. līdz 1723. gadam, bet parks no 1803. gada.
Irina Husjaka
Irina Husjaka (uk; dzimusi ) ir ukraiņu brīvā stila cīkstone, 2019. gada Eiropas čempione.
Biogrāfija
2013. gada martā Eiropas čempionātā Tbilisi Irina pusfinālā zaudēja grieķietei Marijai Prevolaraki, pēc tam cīņā par trešo vietu pieveica polieti Katažinu Kravčiku un ieguva bronzas medaļu. 2013. gada pasaules čempionātā, kas septembrī notika Budapeštā, svara kategorijā līdz 55 kg Ukrainas sportiste ieguva dalītu 5. vietu, viņa pusfinālā zaudēja izcilajai Japānas sportistei Saori Jošidai, bet cīņā par bronzu arī Krievijas pārstāvei Valērijai Koblovai. 2019. gadā Irina Husjaka uzvarēja Eiropas čempionātā svara kategorijā līdz 55 kg.
Viņa pārstāvēja Ļvivas sporta biedrību "Spartaks".
Absolvējusi Ļvivas Valsts fiziskās kultūras koledžu un Ļvivas Valsts fiziskās kultūras universitāti. Strādā par brīvās cīņas treneri Ivana Poddubnija olimpiskajā koledžā.
5. līnija (Jūrmala)
5. līnija ir iela Jūrmalā, Bulduru apkaimē. 5. līnija sākas kāpu rajonā un beidzas krustojumā ar Edinburgas prospektu. Kopējais ielas garums ir 345 metri, tā ir klāta ar asfalta segumu. 5. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
5. līnija ir savienota ar šādām ielām:
Ploski
Ploski (agrāk arī Ploskie, Ploskije, Lielie Ploski un Mazie Ploski; ltg) ir apdzīvota vieta Zilupes novada Zaļesjes pagastā. Izvietojusies pagasta ziemeļdaļā autoceļu A12, V512 un V517 krustojumā 7,5 km no pagasta centra Zaļesjes, 3,5 km novada centra Zilupes un 302 km no Rīgas. Ploskos atrodas kokapstrādes uzņēmums.
Krimūnas (stacija)
Krimūnas ir neizmantots (iekonservēts) pieturas punkts dzelzceļa līnijā Glūda—Reņģe. Tas atrodas Krimūnu pagasta Krimūnu ciemā. Saglabājusies 1925. gadā pabeigtā stacijas ēka, kas mūsdienās tiek izmantota kā daudzdzīvokļu dzīvojamā ēka "Stacija Krimūnas". Apmēram 300 m no stacijas ēkas Reņģes virzienā atrodas autoceļa V1098 Dobele—Zaļenieki—Ūziņi pārbrauktuve, bet vēl nedaudz tālāk — tilts pār Ālaves upi.
Vēsture
Krimūnu stacija ar sākotnējo nosaukumu Frīdrihshofa atvērta reizē ar visu dzelzceļa līniju 1873. gadā. Krimūnu stacija latviski sākumā saukta arī par Lipstiem. Tagadējā stacijas ēka sākta būvēt 1920. gados. Kamēr nebija uzbūvēts Glūdas—Liepājas dzelzceļš, Krimūnas bija Dobelei tuvākā dzelzceļa stacija un starp to un Dobeli pastāvēja diližansu satiksme. Stacijā bija 3 sliežu ceļi un strupceļš uz noliktavu, mūsdienās palicis tikai viens — vidējais — ceļš. Pasažieru vilcieni šeit kursēja līdz 2010. gada 22. februārim. Saglabājies perons, noliktavas ēka un citas būves.
Drapeļu upe
Drapeļu upe ir Lētīžas kreisā krasta pieteka Dienvidkurzemes novadā.
Izteka — pie Drapeļu mājām. Tek ziemeļaustrumu virzienā. Ietek Lētīžā augšpus autoceļa P106 tilta. Upe nešķērso valsts autoceļus, tās krastos nav lielu apdzīvoto vietu.
Jezerca
Jezerca (sq — ‘Ezeru kore’) ir Dināru kalnienes augstākā virsotne. Izvietojusies Prokletijes grēdā Albānijas ziemeļos netālu no Melnkalnes robežas. Jezerca ir masīvs kaļķakmens dolomīta kalns, uz kura gandrīz nav veģetācijas. Kalna nogāzes ietilpst Tetas un Valbonas ielejas nacionālajos parkos.
Saulgriežu kults
"Saulgriežu kults" (en) ir 2019. gada ASV un Zviedrijas šausmu filma, kuras režisors un scenārija autors ir Ari Asters. Filmā galvenās lomas atveido Florensa Pjū, Džeks Reinors, Viljams Džeksons Hārpers, Vilhelms Blomgrēns, Ellora Torkija, Ārčijs Madekve un Vills Poulters.
Filma stāsta par jaunu meiteni, kura dodas līdz savam draugam uz vasaras saulgriežu svinībām, kur tiek piekoptas pagānu kulta tradīcijas.
Filmas "Saulgriežu kults" pirmizrāde notika un to izplatīja A24. Filma ir finansiāli veiksmīga, nopelnot 48 miljonus ASV dolāru pie 9 miljonu budžeta. Filma saņēma arī pozitīvas kritiķu atsauksmes, slavējot Astera režiju un Pjū aktierspēli. Tīmekļa vietnē Rotten Tomatoes filmai ir 83% vērtējums.
Andrejs Stepanovs
Andrejs Stepanovs (be, dzimis ) ir Krievijā dzimis baltkrievu hokejists, spēlē uzbrucēja pozīcijā. Pašlaik (2018) Stepanovs pārstāv KHL komandu Minskas "Dinamo". Iepriekš Stepanovs ir spēlējis Baltkrievijas Ekstralīgas komandās Minskas "Yunost" un Saļihorskas "Šahtjor", Krievijas komandās Ņižņijnovgorodas "Torpedo", Balašihas MVD, Čehovas Vitjaz, Novokuzņeckas "Metallurg", Habarovskas "Amur", Novosibirskas "Sibirj", Ņižņekamskas "Ņeftehimik" un Toljati "Lada".
Baltkrievijas hokeja izlases sastāvā ir spēlējis piecos Pasaules čempionātos.
Vladimirs Kirpičņikovs
Vladimirs Kirpičņikovs (dzimis Rīgā) ir Latvijas krievu izcelsmes FIDE meistars šahā (FM, 2023), Latvijas čempions šahā 1974. gadā.
Jumi Uecudži
Jumi Uecudži (ja; dzimusi ) ir japāņu futboliste, bijusi Japānas sieviešu futbola izlases dalībniece.
Pikārs (krāteris)
Pikārs (la) ir triecienkrāteris Mēness redzamajā pusē. Tas atrodas Krīžu jūras dienvidrietumu daļā. Krāteris nodēvēts franču astronoma Žana Feliksa Pikāra vārdā. Nosaukumu 1935. gadā apstiprinājusi Starptautiskā Astronomijas savienība.
Pikāra krāteris izveidojies pirms apmēram 3,2 līdz 1,1 miljardiem gadu. Tas ir lielākais krāteris Krīžu jūrā. Tā valnis virs apkārtējās virsmas paceļas apmēram 900 m augstumā. Krātera iekšpusē vaļņa sienas stāvas, ar terasveida pakāpieniem. Krātera dibens nelīdzens ar nelielu pakalnu vidū.
Uz rietumiem no krātera atrodas Jerkss (Ø 36 km), uz DR Liks (Ø 31 km), uz ZR Pīrss (Ø 18 km).
Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Pikāra krāterim.
Hāfmūna
Hāfmūna (en) vai Medialuna (es), tulkojumā — ‘Pusmēness sala’, ir neliela saliņa Dienvidšetlendas salu arhipelāgā Antarktikā. Izvietojusies arhipelāga vidusdaļā Livingstona salas austrumu piekrastē Mūnbeja līcī. Sala ir applūduša vulkāna krātera atliekas, kas paceļas līdz 110 m vjl. Sala brīva no pastāvīga apledojuma, tajā ir vairākas roņu, valzirgu un jūras putnu kolonijas.
Salu 19. gadsimta sākumā atklāja un pirmie nokartēja Dienvidšetlendas salās strādājošie roņu mednieki. Pirmais krastā izkāpis, domājams, Natenjels Pālmers 1820. gada 18. novembrī. Sala nosaukta pēc tās pusmēness formas, kas iekšējā līcī deva labu patvērumu kuģotājiem. Saukta dažos avotos arī par Džonsona salu (Johnsons Island) vai Keita salu (Keith Island).
1953. gadā Argentīnas Kara flote salā ierīkoja Kamaras polārstaciju. Kopš 20. gadsimta beigām Hāfmūna ir populārs Antarktikas tūrisma galamērķis. Sala ir atzīta par putniem nozīmīgu vietu, jo tajā ligzdo vairāk kā 100 pāru dienvidu polāro klijkaiju, kā arī citas putnu sugas.
2010. gada septembrī Hāfmūna kļuva par pirmo vietu Antarktikā, kur tika izveidots Google Maps Street View pakalpojums, kas ļāva apgalvot, ka šis serviss ir pieejams "visos kontinentos". Tā kā salā nav ceļu, tūristu taku fotografēšana tika veikta nevis no speciāli aprīkota automobiļa, bet no pārvietojama statīva.
Tabasarani
Tabasarani (pašnosaukums — Табасаранар) ir viena no Ziemeļkaukāza tautām. Apdzīvo Dagestānas dienvidu daļu, galvenokārt Tabasaranu rajonu, kur to īpatsvars ir 79% no iedzīvotāju kopskaita. Izplatītākā reliģija ir sunnītu islāms.
Vēsture un valoda
Tabasaranu sabiedrisko dzīvi regulēja feodāli patriarhālas institūcijas. Ģimenes rituāli daudzējādā ziņā ir līdzīgi citu dagestānas tautu rituāliem. Plaši izplatīta viesmīlība un cieņa pret vecākajiem. Galvenās nodarbošanās ir lauksaimniecība un lopkopība.
Saskaņā ar 2010. gada tautas skaitīšanas datiem kopējais tabasaranu valodā runājošo skaits ir 126 136.
Skaits
Augstās dzimstības dēļ tabasaranu skaits ar katru gadu pieaug:
"Tabasaranu draugi"
Springfīldā (ASV) darbojas privāta starptautiska organizācija "Tabasaranu draugi", ko 1995. gadā dibināja Filips un Alise Šenki. Organizācija nodarbojas ar labdarības darbu. Tājā 1996. gada jūnijā bija 500 biedru, bet 2004. gadā jau 3000 biedru.
Duglass Robinsons
Duglass Frensiss Robinsons (en; dzimis, miris ) bija Lielbritānijā dzimis franču kriketa spēlētājs, olimpiskās sudraba medaļas ieguvējs.
Robinsons 1900. gada vasaras olimpiskajās spēlēs startēja kriketa turnīrā. Šajā turnīrā viņš bija Jauktās Francijas komandas French Athletic Club Union dalībnieks. Viņi zaudēja Lielbritānijas kriketa komandai Devon and Somerset Wanderers un ieguva sudraba medaļu.
Kirils Gotovecs
Kirils Gotovecs (be, dzimis ) ir baltkrievu hokejists, spēlē aizsarga pozīcijā. Pašlaik (2018) Gotovecs pārstāv KHL klubu Minskas "Dinamo". Iepriekš Gotovecs ir pārstāvējis AHL klubus Milvoki "Admirals", Rokfordas "IceHogs" un Manitobas "Moose".
Baltkrievijas hokeja izlases sastāvā ir spēlējis četros Pasaules čempionātos.
Arrival
Arrival var būt:
Sokotra
Sokotra (ar) ir Jemenai piederoša sala Indijas okeāna ziemeļrietumos. Kopār ar netālajām Abdelkūrī un Ihvānu salām veido arhipelāgu. Ietilpst Hadramautas muhāfazas sastāvā.
Sala atrodas aptuveni 240 km uz austrumiem no Somālijas pussalas un 380 km uz dienvidiem no Arābijas pussalas. Tā ir ļoti izolēta un speciācijas procesa ietekmē trešdaļa šīs salas augu sugu nav atrodami nekur citur uz Zemes. Šī sala ir raksturota kā vieta, kas visvairāk izskatās pēc citplanētas.
1191. gads
1191. gads bija parastais gads, kas pēc Jūlija kalendāra sākās otrdienā.
Krāpšanas ilūzija
"Krāpšanas ilūzija" (en) ir 2013. gada ASV trillera filma, kura režisors ir Luiss Leterjērs. Galvenās lomas atveido Džese Aizenbergs, Marks Rafalo, Vudijs Harelsons, Melānija Lorenta, Aila Fišere, Deivs Franko, Maikls Keins un Morgans Frīmens. Filmas pirmizrāde notika Ņujorkā. Filmai 2016. gadā iznāca turpinājums "Krāpšanas ilūzija 2".
FIB aģents un Interpola detektīvs izseko iluzionistu komandu, kas savu izrāžu laikā apzog bankas un auditorijai uzdāvina naudu.
Konrāds III
Konrāds III (de; dzimis 1093. gadā, miris ) bija pirmais Hoenštaufenu dinastijas Vācijas karalis no 1138. līdz 1152. gadam.
Pēc Heinriha V nāves izvirzījās opozīcijā jaunajam karalim Lotāram III, kas uzlūkojams kā gvelfu un gibelīnu cīņu sākums. 1127. gada 18. decembrī Švābijas un Frankonijas augstmaņi izvirzīja Konrādu par pretkarali Lotāram III, tomēr, negūdams atbalstu, Konrāds III bija spiests salabt ar Lotāru.
Pēc Lotāra nāves tika ievēlēts par Vācijas karali un 1138. gada 13. martā kronējās Āhenes katedrālē. Iesaistījās Svētās Romas impērijas savstarpējās cīņās, samazinot Velfu dinastijas ietekmi un īpašumus. Iejaucās arī Bohēmijas un Polijas iekšpolitikā.
Kopā ar Francijas karali Luiju VII devās Otrajā Krusta karā, kur 1147. gada 25. oktobrī Anatolijā cieta sakāvi Durilejas kaujā no Rumas sultāna karaspēka. Pēc tam devās uz Palestīnu pa jūru. Krusta kara laikā neveiksmīgi cīnījās Damaskas aplenkuma laikā.
Rase
Rase var būt:
Voločiska
Voločiska ir pilsēta Ukrainas rietumos, Hmeļnickas apgabala Hmeļnickas rajonā. Izvietojusies apgabala rietumos Zbručas upes krastā 65 km no apgabala centra Hmeļnickas. Līdz 2020. gadam bija rajona centrs.
Vēsture
Sena apdzīvota vieta, kas sākotnēji dēvēta par Voločišči (Волочище) un caur kuru veduši tirdzniecības ceļi no austrumiem uz rietumiem. Vēstures avotos pirmoreiz minēta 1463. gadā. No 1557. gada miests. 1870. gadā caur Voločisku izbūvēts Kijivas—Ļvivas dzelzceļš. No 1922. gada PSRS un Polijas pierobežas pilsēta, pie kam pilsētas daļa Pidvoločiska upes pretējā krastā palika Polijas sastāvā. Kopš 1923. gada — rajona centrs, kopš 1970. gada — pilsēta.
Aksels Vitsels
Aksels Vitsels (Axel Witsel; dzimis ) ir Beļģijas futbolists, pussargs, Beļģijas futbola izlases dalībnieks. Kopš 2022. gada spēlē Spānijas La Liga kluba Madrides "Atletico" sastāvā.
Sasniegumi
Standard Liège
Benfica
Zenit
Borussia Dortmund
Rase (bioloģija)
Atšķirības starp vairākām rasēm rodas klimata, dzīvesveida, reljefa un daudzu citu iemeslu dēļ. Ja divas vai vairāk rases ir pietiekami atšķirīgas viena no otras, tad tās var tikt sauktas arī par pasugām, kas ir oficiāla taksonomiska vienība.
Atnācēji
"Atnācēji" (en) ir 2016. gada ASV zinātniskās fantastikas filma, kuras režisors ir Denī Vilnēvs. Filmas sižets veidots pēc Teda Čenga īsā stāsta Story of Your Life.
Filma ir par valodnieci Luīzi Benksu, kuras vadītajai komandai jāuzzina, kāpēc uz Zemes ieradušies kosmosa kuģi. Galvenās lomas tajā attēlo Eimija Adamsa, Džeremijs Renners, Forests Vaitekers, Maikls Stūlbargs un Ci Ma.
Filmas pirmizrāde notika Venēcijas kinofestivālā. Amerikas Kinoinstitūts to atzina par vienu no desmit labākajām gada filmām. Tā nominēta, kā arī saņēmusi vairākas balvas.
Gauja (Carnikavas pagasts)
Gauja ir ciems Ādažu novada, Carnikavas pagastā Gaujas labajā krastā 8 km no pagasta centra Carnikavā (pa autoceļu), 13 km no novada centra Ādažiem un 30 km no Rīgas centra. Dažkārt apvienots ar Siguļiem un saukts par Pārgauju.
Ciems veidojies kā vasarnīcu koloniju konglomerāts pie Rīgas—Skultes dzelzceļa (stacija Gauja), kas sastāv no vairākām kolonijām: Kāpas un Saule starp dzelzceļu un Gauju, Zvejnieks starp dzelzceļu un Dzirnezeru un Dzirnezera noteci Dzirnupi. Iedzīvotāju skaits mainīgs, vasarā var palielināties vairākas reizes. Gaujas ciema ziemeļu daļā (Kāpās) daudzām ielām ir ar zinātni, sevišķi ķīmiju, saistīti nosaukumi (Valdena iela, Metāna iela, Kriptona iela), jo padomju laikā šeit tika piešķirti zemesgabali akadēmisko iestāžu darbiniekiem.
Iedzīvotāju skaita izmaiņas
Esošajās robežās, pēc CSP un OSP datiem.
Māris Brinkmanis
Māris Brinkmanis (dzimis ) ir latviešu režisors.
Līdz 1997. gadan vairāk darbojies amatierteātros. 1997. gadā sācis darboties studijā "Animācijas Brigāde". 2001. gadā sācis režisēt leļļu filmas. Kā režisors, montāžas režisors un scenārija autors strādājis pie vairākām leļļu filmām, tajā skaitā "Burvju mākslinieks", "Ātrāk, Minhauzen, ātrāk!", "Cerību kuģis", "Meža sargi" un "Vaikiki".
EnduroSat One
EnduroSat One ir Bulgārijas radioamatieru pavadonis. Tas 2018. gada maijā ar kravas kuģi Cygnus OA-9 tika nogādāts Starptautiskajā kosmosa stacijā (SKS). Brīvā lidojumā tas palaists 2018. gada 13. jūlijā.
Holeras vibrions
Holeras vibrions (Vibrio cholerae) ir gramnegatīva komatveidīga nūjiņa, holeras izraisītājs, kurš neveido kapsulas un sporas, ir monotrihs un ļoti kustīgs. Izšķir vairāk nekā 200 O antigēna seroloģiskās formas un tikai divas no tām ir holeras izraisītāji — O1 un O139. Visi pārējie grupas pārstāvji ir saldūdens un mēreni sāļa ūdens ūdenstilpju iedzīvotāji un var izraisīt caureju, septicēmiju u.c.
EnduroSat One
Nanopavadoni izstrādāja Bulgārijas kosmonautikas entuziastu grupa Space Challenges program sadarbībā ar Bulgārijas radioamatieru federāciju. Projekta finansēja datorspēļu izstrādātājs Imperia Online, finanšu uzņēmums Trading 212 un investīciju uzņēmums Neo Ventures. Projektā iesaistīti vairāki simti Bulgārijas studentu. Pavadoņa palaišanu orbītā nodrošina NanoRacks.
EnduroSat One izgatavots CubeSat 1U formā (10 × 10 × 10 cm) ar masu aptuveni 1 kg. Tam ir divas radiobākas: nepārtraukta viļņa (CW) A1A, kas var raidīt izsaukuma zīmi un daļu telemetrijas (TLM) datu ar Morzes kodu, kā arī telemetrijas raidītājs, kas raida AX.25 datagrammu režīmā.
Lidojuma gaita
EnduroSat One tika palaists 08:44:06 UTC kosmosa kravas kuģa Cygnus OA-9 hermētiskajā kravas telpā ar nesējraķeti Antares 230 no Vidusatlantiskā reģionālā kosmoporta (MARS) starta laukuma LP-0A. 24. maijā Cygnus ieradās Starptautiskajā kosmosa stacijā.
EnduroSat One kopā ar citām kravām tika pārnests no Cygnus uz staciju. Tas bija integrēts nanopavadoņu izmešanas iekārtā NanoRacks CubeSat Deployer. Brīvā lidojumā tas palaists 2018. gada 13. jūlijā 14:20 UTC Kibo moduļa ārpusē no CubeSat pavadoņu izmešanas iekārtas Nanoracks NRCSD-14.
Filoģenētika
Filoģenētika (grc, phûlon — ‘cilts, ģints’,, génesis — ‘izcelsme’) ir ģenētikas nozare, kas pētī visas ģenētiska materiāla un tā elementu pārvērtības, sākot ar ģenētiskā materiāla pārkombinēšanos dzimumvairošanās procesā un mutācijām un beidzot ar ģenētiskā sastāva pārmaiņām populācijās. Evolūcijas teorija apgalvo, ka dažādu sugu līdzība bieži norāda uz vispārējo izcelsmi vai vispārējo priekšteci. Līdz ar to šajā nozarē nodarbojas ar evolucionāro attiecību atklāšanu un noskaidrošanu starp dažādiem organismiem, gan mūsdienu, gan izmirušām sugām.
Eilke Vūrmans
Eilke Vūrmans (nl; dzimis, miris ) bija nīderlandiešu sporta šāvējs, startējis 1900. gada un 1908. gada vasaras olimpiskajās spēlēs. Izcīnījis vairākas medaļas pasaules čempionātā šaušanā.
Čimboraso
Čimboraso ir pašlaik neaktīvs stratovulkāns Andos, Ekvadorā. Vulkāna pēdējais zināmais izvirdums notika apmēram 550. gadā.
Eilke Vūrmans
Sportiskā karjera
1900. gada vasaras olimpiskajās spēlēs Parīzē Vūrmans startēja piecās šaušanas disciplīnās. No individuālajām disciplīnām viņš labāko rezultātu izcīnīja 300 metru šaušanā uz ceļiem, kur ieguva 6. vietu. Viņš startēja arī 300 metru šaušanā komandām, kur būdams Nīderlandes komandas pārstāvis, ieguva 5. vietu.
Čimboraso
Čimboraso virsotne atrodas 6263 metrus vjl., tā ir Ekvadoras augstākā virsotne. Tā kā vulkāns atrodas ļoti tuvu Zemes ekvatoram, Čimboraso ir vistālāk no Zemes centra esošais virsmas punkts.
Eilke Vūrmans
Sportiskā karjera
1908. gada vasaras olimpiskajās spēlēs Londonā viņš startēja 300 metru šaušanā trijās pozīcijās komandām. Nīderlandes komanda šajā disciplīnā izcīnīja 7. vietu.
Viņš ir arī izcīnījis 4 medaļas (3 sudraba un 1 bronzas) pasaules čempionātā šaušanā.
Aorta
Aorta ir lielākā artērija cilvēka ķermenī, kas iznāk no kreisā sirds kambara un turpinās vēdera virzienā, iesākot lielo asinsrites loku, sadaloties divās iegurņa kopējās artērijās un krustu kaula vidējā artērijā. Aortai izšķir trīs daļas: augšupejošo aortu, aortas loku un lejupejošo aortu. Lejupejošā aorta savukārt iedalās krūšu un vēdera aortā.
Dzelda (upe)
Dzelda ir Šķērveļa kreisā krasta pieteka Dienvidkurzemes un Kuldīgas novados.
Izteka — no Krievaišu dīķa, strīdīgs jautājums. Tek uz ziemeļiem, tecējumā pamazām sagriežoties austrumu virzienā. Dzelda caurtek Dzeldas ūdenskrātuvi. Ietek Šķērvelī lejpus Melderu kapiem. Lielākās pietekas — Lanka, Namdaru valks, Pļavnieku valks. Dažkārt par Dzeldas sākumu uzskata Lankas upes ieteku, bet Dzeldu līdz Lankas ietekai dēvē par Kazupi. Upi šķērso valsts autoceļš P116 (Kuldīga—Skrunda—Embūte), tās krastos atrodas Dzeldas ciems.
Derry City FC
Klubs ir divas reizes izcīnījis Īrijas līgas čempiontitulu, piecas reizes ieguvis Īrijas kausu, kā arī 11 reizes uzvarējis Īrijas līgas kausa izcīņā. Īrijas futbola līgu sistēmai pievienojās 1985. gadā. Pirms tam komanda ir vienreiz (1965. gadā) uzvarējusi Ziemeļīrijas futbola līgā un trīs reizes ieguvusi Ziemeļīrijas kausu.
1971. gadā ar Ziemeļīrijas konfliktu saistīto drošības problēmu dēļ klubs bija spiests aizvadīt mājas spēles aptuveni 48 km attālajā Kolreinā, jo daudzas protestantu komandas atteicās ierasties Deri. Situācijas saasināšanās un nesaskaņas ar Ziemeļīrijas Futbola asociāciju par atgriešanos dzimtajā stadionā lika klubam 1971.—1972. gada sezonas beigās izstāties no līgas. Pēc izstāšanās no Ziemeļīrijas čempionāta klubs spēlēja amatieru līmenī. Katru gadu Derry City pieteicās atgriezties Ziemeļīrijas līgā, lūdzot atļauju spēlēt savā mājas stadionā, taču katru reizi viņiem tika atteikts. Klubs nolēma pievienoties Īrijas čempionātam. Tas sakrita arī ar laiku, kad Īrijā tika veikta līgu reforma. Klubs saņēma atļauju no FIFA un UEFA. 1987. gadā uzvarēja Pirmajā divīzijā un iekļuva Īrijas Premjerlīgā.
Zutēni (Šķēdes pagasts)
Zutēni (agrāk arī Zuteni, Zuteņi) ir apdzīvota vieta Saldus novada Šķēdes pagastā. Atrodas pagasta dienvidaustrumos pie autoceļa V1298 5,5 km no pagasta centra Šķēdes, 25 km no novada centra Saldus un 128 km no Rīgas. Apdzīvotā vieta veidojusies ap bijušās Zutēnu muižas (Sutten) centru.
Zutēnos dzimis vēsturnieks Oskars Štāfenhāgens (Oskar Stavenhagen, 1850-1930).
Gaurotas upe
Gaurotas upe ir Lētīžas kreisā krasta pieteka Dienvidkurzemes un Kuldīgas novados.
Izteka - no Viesdaugas. Tek uz ziemeļaustrumiem. Ietek Lētīžā pie Skrundas novada robežas. Upi nešķērso valsts autoceļi, tās krastos neatrodas lielas apdzīvotās vietas.
Pjotrs Bolotņikovs
Pjotrs Bolotņikovs (ru; dzimis, miris ) bija padomju vieglatlēts, garo distanču skrējējs, 1960. gada olimpiskais čempions, pasaules eksrekordists 10000 m distancē, PSRS Nopelniem bagātais sporta meistars (1960}.
Sporta karjera
Pirmo reizi skriešanas sacensībās piedalījies armijā 20 gadu vecumā, noskrienot 3 km krosu 9:16,2 un uzstādot divīzijas rekordu. Pirms dienesta armijā aizrāvies ar vingrošanu un pateicoties tai ieguvis labu vispārējo fizisko sagatavotību, bez kuras, pēc paša vārdiem, nevarētu kļūt par labu garo distanču skrējēju. Beidzis treneru skolu un fizkultūras institūtu. Bijis sporta biedrības "Spartaks" vieglatlētikas treneris.
Bolotņikovs startējis trijās Olimpiskajās spēlēs (1956, 1960, 1964). 1960. gadā Romā 10 000 metru distancē izcīnījis zelta medaļu. Trīspadsmitkārtējs PSRS čempions (1957—1962, 1964) 5000 m, 10000 m un 5 km krosa distancēs. Eiropas čempions (1962) 10000 m distancē. No 1960. līdz 1963. gadam pasaules rekordists 10000 m distancē.
Telavivas "Maccabi" (futbols)
Telavivas "Maccabi" ir profesionāls Izraēlas futbola klubs no Telavivas. Dibināts 1906. gadā, pašlaik spēlē Izraēlas Premjerlīgā. Tas ir titulētākais Izraēlas klubs. Kluba futbolisti ir 23 reizes izcīnījuši Izraēlas čempiontitulu, vietējam čempiontitulam tiek pielīdzīnāta arī uzvara Telavivas apgabala čempionātā 1939. gadā. Komanda ir arī 23 reizes uzvarējusi Izraēlas kausa izcīņā. Kluba panākumu vidū ir arī septiņi Izraēlas superkausi un seši Toto kausi. 2004.—2005. gada sezonā pirmo reizi iekļuva UEFA Čempionu līgas grupu turnīrā. Telavivas "Maccabi" ir vienīgais Izraēlas klubs, kas nav izkritis no valsts augstākās līgas. Mājas spēles aizvada Bloomfield stadionā, kura ietilpība ir 29 400 vietu.
Klubā ir spēlējis Latvijas futbolists Andrejs Prohorenkovs.
Pjotrs Bolotņikovs
Sporta karjera
Miris 2013. gada 20. decembrī. Apglabāts Trojekurovskas kapsētā Maskavā.
Minnija Mausa
Minnija Mausa (en) jeb Pelīte Minnija ir animācijas filmu tēls, ko izveidoja Abs Aiverkss un Volts Disnejs. Abs Aiverkss Minniju kopā ar Mikipeli pirmo reizi uzzīmēja 1928. gadā. Komiksu sērijā The Gleam (publicēts 1942. gadā no 19. janvāra līdz 2. maijam), ko veidoja Merills De Mariss un Floids Gotfredsons, pirmo reizi Minnija tika nosaukta pilnā vārdā Minerva Mausa (en), tomēr viņas pilnais vārds tiek izmantots ļoti reti.
Komiksā Mr. Slicker and the Egg Robbers (publicēts 1930. gadā no 22. septembra līdz 26. decembrim) iepazīstina ar viņas tēvu Markusu Mausu un vārdā nenosaukto māti, abi vecāki ir fermeri. Tajā pašā stāstā parādās Minnijas tēvoča Miltona Mausa un viņa ģimenes, kā arī viņas vecvecāku Mārvela Mausa un Matildes Mausas fotogrāfijas. Viņas vislabāk zināmie radinieki ir tēvocis Mortimers Mauss un viņas māsas dvīnes Millija un Melodija Mausas, kaut gan biezāk ir sastopama tikai Melodija. Pārsvarā Minnija ir parādīta ka Mikipeles dzīvesbiedre, tuva Deizijas Dakas draudzene un Klarabelles paziņa.
Ilisu rezervāts
Vēsture
Ilisu valsts dabas rezervāts tika izveidots 93 km² platībā 1987. gadā Ilisu un Kumas mežniecību teritorijā. Tā izveides mērķis bija aizsargāt Lielā Kaukāza dienvidu nogāžu dabas kompleksu, saglabāt retu un apdraudētu floru un faunu, atjaunot mežus un novērst nokrišņu un dubļu plūdu radīto augsnes eroziju. 93% jaunā rezervāta teritorijas aizņēma meži.
Minnija Mausa
Minnija pievienojās citiem animāciju varoņiem (tostarp Mikipelei), kas saņēmuši savu zvaigzni Holivudas Slavas alejā.
Ilisu rezervāts
Vēsture
2003. gada martā Ilisu valsts rezervāta teritorija tika paplašināta līdz 174 km².
Ģeogrāfija
Rezervāta reljefu veido kalnu grēdu un dziļu upju ieleju apvienojums. Upītes (Kurmuhčaja, Gahčaja, Agčaja, Ļapitčaja, Zornočaja u.c.) tek dziļās ielejās, kuras pavasara stipro lietavu un kūstošo sniegu ietekmē pārplūst un spēcīgās straumes iznes ne tikai smiltis, bet arī no kalniem sanestos akmeņus.
Klimats
Klimatu nosaka teritorijas ģeogrāfiskais novietojums, kuru no ziemeļiem aizsargā Lielā Kaukāza kalnu grēda, un lielā augstuma amplitūda no 700 līdz 2100 metriem vjl. Labvēlīgie klimatiskie apstākļi (maiga ziema, maiga vasara, silts pavasaris un rudens, daudz nokrišņu veģetācijas periodā, ilgstoša sausuma un stipra sala iztrūkums) veicinājuši bagātīga augāja, īpaši mežu, veidošanos. Gada vidējā temperatūra ir 5—12°C, janvāra -3—+1°C, jūlija 14—24°C. Nokrišņu visvairāk aprīlī—jūnijā, vismazāk decembrī—februārī, kopā 920—1400 mm gadā.
Flora
Rezervātā uzskaitītas 500 augu sugas, tai skaitā gandrīz 60 šim reģionam endēmisku sugu.
Rezervāta teritorijā ir aptuveni 300 vaskulāro augu sugu, ieskaitot vairāk nekā 90 koku un krūmu sugu. Apmēram 50 augu sugu tiek uzskatītas par ārstnieciskām. Parastā īve (Taxus baccata) un Rades bērzs (Betula raddeana) ir iekļauti Sarkanajā grāmatā. 93% rezervāta aizņem platlapju meži, kur dominē ozoli, dižskābarži un skābarži (Kaukāza dižskābardis — ap 50% visas mežu platības, īpaši 1000—1800 metru augstumos). Ir arī liepas, lazdas, kastaņas, oši, kļavas utt.
Fauna
Rezervāta teritorijā dzīvo vairāk nekā 150 mugurkaulnieku sugu, un tā fauna ir tāda pati kā citās Lielā Kaukāza grēdu dienvidu nogāzēs. Starp lielajiem dzīvniekiem ir Dagestānas kalnu kazas, brieži, stirnas, mežacūkas, ģemzes, lāči, caunas un citi. Straujupēs dzīvo galvenokārt foreles un barbes. Abiniekus pārstāv koku varde, zaļais un parastais krupis, reģionālās varžu sugas. Rāpuļus pārstāv 12 sugas. Rezervāta teritorijā dzīvo vairāk nekā 90 putnu sugas, kas pieder 11 kārtām. No plēsējputniem atzīmēti melnais klijāns, vistu vanags, melnā klija, klinšu ērglis, bārdainais grifs, melnais grifs, lielais piekūns, ūpis, ausainā pūce, mazā ausainā pūcīte u.c. Vairāk nekā 60 migrējošo putnu sugu.
Zutēni
Zutēni var būt:
Solvita (personvārds)
Solvitas vārdadiena tiek atzīmēta. Pēc Pilsonības un migrācijas lietu pārvaldes datiem 2012. gada vidū Iedzīvotāju reģistrā bija reģistrētas Solvitas.
Kalendārā tas ir iekļauts kopš 1968. gada.
Nacionālā galerija (Apvienotā Karaliste)
Nacionālā galerija (en) ir mākslas muzejs Trafalgaras laukumā, Londonā, Apvienotajā Karalistē. Ceturtais apmeklētākais mākslas muzejs pasaulē pēc Luvras, Britu muzeja un Metropoles mākslas muzeja.
Dibināts 1824. gadā, kad britu valdība no tirgotāja Džona Džūljusa Angeršteina iegādājās 38 gleznas, 1838. gadā gleznas pirmoreiz bija pieejamas sabiedrības apskatei pašreizējās muzeja telpās. Neoklasicismā celto muzeja ēku projektējis Viljams Vilkinss. Ēka vairākkārt paplašināta, tikai fasāde pret Trafalgaras laukumu lielākoties palikusi nemainīga.
Muzeja kolekcijā ir ap 2000 gleznu, kas tapušas no 13. gadsimta vidus līdz 1900. gadam. Te atrodama plašākā itāļu renesanses gleznu izstāde ārpus Itālijas.
Murraya paniculata
Murraya paniculata ir vidēja lieluma krūms, ar baltiem, visu gadu ziedošiem ziediem. Aug Malakas pussalā (Kedahā, Penangā, Kalentanā, Perakā, Melakā, Johorā) un Singapūrā.
Krūms ir 8 līdz 12 metru garumā. Lapas ir ovālas, ar 3-7 lapiņām. Ziedi balti. Ogas ir mazas izsētas, ar eļļainām šūnām, gaiši sarkanas.
Iepriekš Murraya exotica, cita izplatīta suga, skaitījās ka Murraya paniculata sinonīms, taču Murraya exotica lapiņas ir mazākas un vairāk ovālas nekā Murraya paniculata.
Murraya paniculata ir viens no barības augiem (saimniekaugiem) dažiem kukaiņiem. Diaphorina citri Lapblusiņām, kas ir viens no nopietnākiem citrusaugu kaitēkļiem, šis krūms ir viens no sekundāriem saimniekaugiem. Papilio polytes dižtauriņa un Cydalima perspectalis zāļsviļņa kāpuri var baroties uz Murraya paniculata. Phyllocnistis citrella minējošas kodes, kas ir diezgan nopietns citrusaugu kaitēklis, kāpuri barojas un attīstās krūmu lapās.
Valsts aizsargājamie kultūras pieminekļi Ķekavas novadā
Šajā lapā apkopoti valsts aizsargājamie kultūras pieminekļi Ķekavas novadā.
Abvila
Abvila (fr, pcd, vls) ir komūna Francijas ziemeļos, Odefransas reģionā, Sommas departamentā. Pilsēta atrodas Sommas upes krastā.
2022. gadā pilsētā dzīvoja 22 895 iedzīvotāji
Gešrībenšteins
Gešrībenšteins (de) jeb Īrotkē (hu) ir kalns, kas atrodas uz robežas starp Austriju un Ungāriju. Tas ir augstākais punkts Kēšegas kalnos, Ungārijas rietumdaļā un arī Burgenlandē Austrijā. Saskaņā ar Austrijas datiem tā augstums ir 884 m, bet Ungārijas avoti lielākoties min 883 m augstumu. Augstākais punkts Austrijas robežas pusē ir 879 metri virs Adrijas jūras augsts. Kalna vārdā ir nodēvēts apkārt esošais Gešrībenšteina—Īrotkē dabas parks.
Kopš 2007. gada decembra Austrijas—Ungārijas robežu var šķērsot bez formalitātēm, jo Ungārija ir pievienojusies Šengenas zonai.
Tuvākās pilsētas Austrijas pusē ir Rehnica un Lokenhausa, Ungārijas pusē tuvākais ciems ir Velema un pilsēta Kēšega.
Ziemas žubīte
Ziemas žubīte (Fringilla montifringilla) ir neliels žubīšu dzimtas (Fringillidae) dziedātājputns, kas izplatīts Eirāzijā un Ziemeļāfrikā. Regulāri ieklejo Ziemeļamerikā. Ģeogrāfisko variāciju nav.
Izplatība
Ziemas žubīte ligzdo Skandināvijā, Somijā, Krievijas ziemeļos (izņemot tundras zonu), Sibīrijā un Krievijas Tālajos Austrumos līdz Sahalīnai un Kamčatkai. Areāls uz dienvidiem plešas līdz Mongolijai.
Eiropas ligzdotāji ziemo Rietumeiropā un Centrāleiropā, Vidusjūras reģionā un Tuvo Austrumu ziemeļdaļā, daļa populācijas sasniedz Ziemeļāfriku. Austrumu populācijas ziemo Centrālāzijā, sasniedzot Indijas un Pakistānas ziemeļus, Ķīnas austrumos, Korejas pussalā un Japānā. Nelielā skaitā regulāri mēdz ieklejot Aļaskā un Kanādā.
Latvijā
Ziemas žubīte Latvijā, iespējams, ir ļoti reta ligzdotāja, tomēr konkrēti zināms tikai viens gadījums. Parasta caurceļotāja pavasarī un rudenī, tomēr mazākā skaitā nekā žubītes. Ziemotāji sastopami katru gadu, bet mazā skaitā un vairāk rietumu daļā.
Izskats
Ziemas žubīte ir neliela auguma dziedātājputns, nedaudz lielāka nekā žubīte un ar garāku asti. Ķermeņa garums 14—16 cm, spārnu plētums 25—26 cm, svars 19—28 g.
Raksturīgs dzimumu dimorfisms. Tēviņa apspalvojums uz pleciem, sāniem un krūtīm oranžs, tā galva un muguras augšējā daļa zilganmelna, muguras lejas daļa balta. Uz sāniem melni raibumiņi, vēders un zemaste balti. Aste un spārni melni. Uz spārniem divas baltas vai oranžas šķērssvītras. Rudenī melnais apspalvojums zaudē zilganmelno toni un kļūst tumši pelēks vai brūns. Knābis zilganmelns vasarā, bet dzeltens ar melnu galu ziemā.
Mātītes apspalvojums vienmērīgāks: mugurpuse un krūtis rudi brūnas (mugura ar tumšāk brūnu raibumojumu, uz galvas tumši brūna centrāla svītra), muguras lejas daļa un vēders balti. Knābis gaiši sarkanbrūns (apakšējā daļā pamatne dzelteena). Jaunie putni līdzīgi mātītei. Abiem dzimumiem kājas un acis brūnas.
Uzvedība
Ziemas žubīte ligzdo bērzu un skujkoku mežos, kā arī jauktu koku mežos. Areāls ziemeļos robežojas ar tundras malu, kur aug pundurbērzi, kārkli un alkšņi. Ārpus vairošanās sezonas to visbiežāk var novērot lapu koku mežos un krūmājos. Īpaši iecienīti ir dižskābaržu un skābaržu meži. Sastopama arī krūmājos gar tīrumu malām, augļu dārzos un krūmainās pļavās. Tā kā ziemas periodā sēklas galvenokārt meklē uz zemes, tad sniega daudzums nosaka ziemošanas vietas izvēli.
Ārpus vairošanās sezonas ziemas žubītes ir ļoti sabiedriskas un veido lielus barus, kuros var būt vairāki tūkstoši īpatņu. Bari bieži jaukti ar žubītēm. Ziemas laikā nakšņo no vēja pasargātās vietās, piemēram, eglēs. Migrācijas lidojumus parasti veic dienas laikā.
Barība
Ziemas žubīte galvenokārt barojas ar sēklām un ogām, vasaras periodā arī ar bezmugurkaulniekiem. Barību meklē gan uz zemes, gan kokos, retumis kukaiņus ķer lidojumā.
Ligzdošana
Ligzdošanas sezona ilgst no maija līdz augusta sākumam. Veido monogāmus pārus uz vienu sezonu. Pāris kopīgi izvēlas ligzdošanas vietu un kopīgi aizsargā nelielu teritoriju ap to no konkurentiem — tēviņš padzen svešus tēviņus, bet mātīte ikvienu svešinieku.
Ligzdu būvē mātīte. Tai ir vaļīga kausveida forma, vīta no zāles, viršiem, bērza vai kadiķa mizas stērbelītēm un salmiem, no iekšpuses izklāta ar sūnām, ķērpjiem, augu pūkām, dzīvnieku vilnu, spalvām un zirnekļu tīkliem, reizēm tiek izmantotas arī papīra stērbelītes. Parasti atrodas kokā (bieži eglē vai bērzā), līdz 15 m augstumam, bet reizēm zemā krūmā vai uz zemes.
Sezonā 1—2 perējumi. Dējumā 3—8 gaiši zilas vai baltas olas ar sarkanīgiem raibumiņiem. Inkubācijas periods ilgst 11—12 dienas, perē tikai mātīte. Tikmēr tēviņš to baro. Par mazuļiem rūpējas abi vecāki. Jaunie putni izlido 12—13 dienu vecumā. Dzimumbriedumu sasniedz gada vecumā. Dzīves ilgums var sasniegt 14 gadus.
Annasciems
Annasciems ir apdzīvota vieta Talsu novada Strazdes pagastā. Izvietojies pagasta austrumos Bemberupītes un Ilbatupītes krastos 3,4 km no pagasta centra Strazdes, 22 km no novada centra Talsiem un 98 km no Rīgas. Ciema rietumdaļā atrodas Annasciema kapi un arheoloģijas piemineklis Ilbatu senkapi.
Ami Otaki
Ami Otaki (ja; dzimusi ) ir japāņu futboliste, bijusi Japānas sieviešu futbola izlases dalībniece.
Rakela Velča
Dzīvesgājums
Dzimusi kā Džo Rakela Tehada 1940. gadā Čikāgā bolīvieša un amerikānietes ģimenē. 1959. gadā apprecējās ar Džeimsu Velču un pieņēma vīra uzvārdu. 1964. gadā viņa tēloja mazu lomu muzikālajā filmā "Karsto ritmu karalis" (Roustabout ) kopā ar Elvisu Presliju, bet 1966. gadā ieguva popularitāti ar lomu filmā "Miljons gadu pirms mūsu ēras" (One Million Years B.C.). 1960. un 1970. gados filmējās vairāk nekā 30 kinofilmās. 1975. gadā ieguva Zelta globusa balvu par galveno lomu filmā "Trīs musketieri" (The Three Musketeers, 1973).
Horodoka (Hmeļnickas apgabals)
Horodoka ir pilsēta Ukrainas rietumos, Hmeļnickas apgabala Hmeļnickas rajonā. Izvietojusies apgabala vidusdaļā Smotričas un Trostjanecas upju krastos 52 km no apgabala centra Hmeļnickas. Līdz 2020. gadam bija rajona centrs.
Vēsture
Vēstures avotos pirmoreiz minēta 1362. gadā kā Gorodeca vai Grudeka. 15. gadsimta beigās sakarā ar īpašnieka maiņu pārdēvēta par Novodvoru. Vēlākos laikos vēl vairākkārt mainījusi īpašniekus un atkal dēvēta par Grudeku vai Gorodoku. 1795. gadā ieguvusi miesta statusu, 1938. gadā — pilsētciemata, bet 1957. gadā — pilsētas statusu. Mūsdienās attīstīta pārtikas rūpniecība.
6. līnija (Jūrmala)
6. līnija ir iela Jūrmalā, Bulduru apkaimē. 6. līnija sākas kāpu rajonā un beidzas krustojumā ar Edinburgas prospektu. Kopējais ielas garums ir 340 metri, tā ir klāta ar asfalta segumu. 6. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
6. līnija ir savienota ar šādām ielām:
Johans Gotlībs Fleišers
Dzīvesgājums
Dzimis 1797. gada 15. oktobrī Jelgavā amatnieku meistara Gotlība Fleišera ģimenē. Mācījās Jelgavas ģimnāzijā (1814-1816), pēc tam studēja medicīnu Tērbatas Universitātē (1817-1821).
No 1822. gada strādāja par ārstu Jelgavā un vadīja 1824. gadā atklāto Sabiedriskās aizgādības kolēģijas slimnīcu, kas atradās Upes ielā pie Driksas. 1832. gadā viņu paaugstināja par kolēģijas asesoru. Izveidoja Latvijā sastopamo vaboļu katalogu (1829; 640 sugas), kopā ar E. Lindemani izdeva Igaunijas, Vidzemes un Kurzemes floras aprakstu (1839).
Miris 1838. gada 22. aprīlī Jelgavā.
Sabiedriskā darbība
Johans Gotlībs Fleišers darbojās Kurzemes literatūras un mākslas biedrībā un bija Maskavas dabaszinātnieku biedrības loceklis. Viņa savāktais herbārijs ar 7500 augiem un kukaiņu kolekcija glabājās Kurzemes Provinces muzejā.
Grebņova
Grebņova (arī Grebņeva) ir ciems Kārsavas novada Malnavas pagastā. Izvietojies pagasta ziemeļdaļā Krievijas pierobežā pie autoceļa A13 13 km no pagasta centra Malnavas, 13 km no novada centra Kārsavas un 288 km no Rīgas. Grebņovā atrodas kapsēta, ziemeļos no ciema — Latvijas-Krievijas robežas kontroles punkts «Grebņeva».
Mihails Marandjuks
Mihails Marandjuks (dzimis ) ir ukraiņu, agrāk padomju, šaha problēmists, starptautiskais lielmeistars šaha kompozīcijā (2004). Profesija — inženieris-mehāniķis.
Šaha kompozīcija
Kopš 1968. gada publicējis apmēram 1150 dažādu žanru šaha kompozīcijas, ieguvis 550 godalgas, tai skaitā 45 pirmās. Pēdējos gados lielākus panākumos guvis trīsvilčos un daudzvilčos.
No 1997. gada Marandjuks ir starptautiskais tiesnesis un no 2004. gada lielmeistars šaha kompozīcijā.
Uzdevuma piemērs
Risinājums
Nihals Sarins
Nihals Sarins (ml; dzimis Trisurā) ir Indijas starptautiskais lielmeistars šahā (2018).
Biogrāfija
2013. gadā uzvarējis Indijas jauniešu šaha čempionātā U11 vecuma grupā. Sekmīgi pārstāvējis Indiju Pasaules jauniešu šaha čempionātos dažādās vecuma grupās, kuros izcīnījis trīs medaļas: 2 zelta (2014 - U10, 2020 - U18) un sudraba (2015 - U12). 2013. gadā uzvarējis Pasaules jauniešu čempionātā šaha ātrspēlē U10 vecuma grupā. 2014. gadā Taškentā uzvarējis Āzijas čempionātos ātrajā šahā un šaha ātrspēlē U10 vecuma grupās.
2020. gadā Indijas izlases sastāvā uzvarējis FIDE rīkotājā tiešsaites Pasaules šaha olimpiādē.
2021. gada novembrī Rīgā ierindojies 18. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2017. gadā viņam piešķīrusi starptautiskā meistara (IM), bet 2018. gadā - starptautiskā lielmeistara (GM) nosaukumu. Lielmeistara nosaukuma piešķiršanas brīdī bijis 12. jaunākais lielmeistars visā šaha vēsturē.
Ernsts Hofmanis
Ernsts Hofmanis (de) (1801—1871) bija vācbaltiešu ģeologs, mineralogs, ģeogrāfs un ceļotājs.
Dzīvesgājums
Dzimis 1801. gada 20. janvārī Paistu mācītājmuižā Paistu draudzes novadā Vīlandes apriņķī. Mācījās Tērbatas ģimnāzijā (1814—1818), studēja medicīnu un dabaszinātnes Tērbatas Univeritātē. 1823. — 1826. gadā piedalījās Oto fon Kocebū vadītajā ekspedīcijā apkārt pasaulei, veica ģeognostiskus novērojumus. 1828. — 1829. gadā viņš piedalījās ekspedīcijā uz Urāliem, 1833.-1836. gadā lasīja lekcijas par ģeoloģiju un mineraloģiju Tērbatas Universitātē, bet 1837.-1842. gadā Kijevas universitātē. 1842. gadā Hofmani iecēla par kalnrūpniecības inženieru korpusa pulkvedi, 1843. gadā viņš pētīja zelta iegūšanas iespējas Austrumsibīrijas kalnos.
1845.-1863. gadā profesors Hofmanis vadīja Pēterburgas Universitātes Mineraloģijas un ģeognozijas katedru, šajā laikā viņš 1847.-1850. gadā pētīja Urālu ziemeļu reģionus, bet 1853.-1859. gadā Vidējos Urālus. No 1861. līdz 1865. gadam Hofmanis bija Krievijas Ķeizariskās Mineraloģiskās biedrības direktors, pēc smadzeņu insulta bija spiests 1863. gadā pārtraukt darbu Pēterburgas Universitātē. 1869. gadā viņu paaugstināja ģenerālleitnanta pakāpē.
Miris 1871. gada 4. jūnijā Tērbatā.
Engures upe
Engures upe ir ūdenstece Tukuma novada Engures pagastā. Sākas mežainā apvidū ziemeļrietumos no Engures ciema. Plūst dienvidaustrumu virzienā pa Engures līdzenumu, ietek Rīgas līcī pie Engures bākas. Upes krastā atrodas kempings «Vecupe». Upi šķērso autoceļš P131.
H. F. Rokē
H. F. Rokē (en) bija franču kriketa spēlētājs, olimpiskās sudraba medaļas ieguvējs.
Rokē 1900. gada vasaras olimpiskajās spēlēs startēja kriketa turnīrā. Šajā turnīrā viņš bija Jauktās Francijas komandas French Athletic Club Union dalībnieks. Viņi zaudēja Lielbritānijas kriketa komandai Devon and Somerset Wanderers un ieguva sudraba medaļu.
Aksels Lilijs
Aksels Lilijs (sv, 1603—1662) bija zviedru karavīrs un valstsvīrs. Zviedru Pomerānijas ģenerālgubernators (1652), feldmaršals (1657), Zviedru Vidzemes ģenerālgubernators (1661).
Dzīvesgājums
Dzimis 1603. gada 23. jūlijā Hegsbijā (Högsby socken) majora Gustava Lilija un viņa sievas Karīnas Bagges ģimenē. Viņa tēvs krita Salaspils kaujā (1605). 1619. gadā viņš kļuva par karaļa Gustava II Ādolfa pāžu. Kopā ar karali piedalījās Poļu-zviedru karā, četros gados uzdienējās no leitnanta līdz pulkvedim. Trīsdesmitgadu kara laikā piedalījās kaujās vācu zemēs, 1630. gadā viņš apprecējās ar Kristīni Merneri (1610-1663), 1631. gadā kaujā pie Maincas zaudēja kāju un turpmāk pārvietojās ar koka protēzi.
1638. gadā paaugstināts par ģenerālmajoru, 1641. gadā iecelts par Štrālzundes komandantu. Pēc kara beigām karalienes Kristīnes I valdīšanas laikā 1651. gadā viņam piešķīra barona titulu, 1652. gadā grāfa titulu un iecēla par Zviedru Pomerānijas ģenerālgubernatoru, 1655. gadā par Hallandes gubernatoru, 1657. gadā par feldmaršalu.
1661. gada 14. septembrī viņu iecēla par Zviedru Vidzemes ģenerālgubernatoru. Miris 1662. gada 20. decembrī paša celtajā Lēfstades pilī Esterjētlandē.
Kvintons Haudens
Kvintons Haudens (en, dzimis ) ir Kanādas hokejists, spēlē uzbrucēja pozīcijā. Pašlaik (2018) Haudens pārstāv KHL klubu Minskas "Dinamo". Iepriekš Haudens ir spēlējis AHL komandās Sanantonio "Rampage" un Manitobas "Moose" un NHL komandās Floridas "Panthers" un Vinipegas "Jets".
7. līnija (Jūrmala)
7. līnija ir iela Jūrmalā, Bulduru apkaimē. 7. līnija sākas kāpu rajonā un beidzas krustojumā ar Meža prospektu. Kopējais ielas garums ir 235 metri, tā ir klāta ar asfalta segumu. 7. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
7. līnija ir savienota ar šādām ielām:
Kevins Miraljass
Kevins Miraljass (Kevin Mirallas; dzimis ) ir Beļģijas futbolists, pussargs, Beļģijas futbola izlases dalībnieks. Pašlaik (2023) spēlē Kipras Pirmās divīzijas komandas AEL Limassol sastāvā.
Sasniegumi
Olympiacos
Royal Antwerp
Individuālie sasiniegumi
Valsts aizsargājamie kultūras pieminekļi Līgatnes novadā
Šajā lapā apkopoti valsts aizsargājamie kultūras pieminekļi Līgatnes novadā.
Jūlijs Kuperjanovs
Jūlijs Kuperjanovs (et; 1884—1919) bija igauņu skolotājs, Igaunijas armijas leitnants, Igaunijas brīvības cīņu dalībnieks.
Dzīvesgājums
Dzimis 1894. gada 11. oktobrī Pleskavas guberņas Ļahovas sādžā igauņu izcelsmes zemnieka Daniela Kuperjanova ģimenē, kristīts Pleskavas luterāņu baznīcā. 1904. gadā viņš kopā ar vecākiem pārcēlās uz dzīvi Jurjevas (Tērbatas) apriņķī, līdz 1909. gadam mācījās Sipes pagasta skolā, pēc tam līdz 1914. gadam Jurjevas (Tērbatas) skolotāju seminārā. Strādāja par Kambjas pagasta skolas skolotāju.
Sākoties Pirmajam pasaules karam, 1915. gada februārī tika iesaukts Krievijas impērijas armijā. Pēc Vladimira karaskolas (Владимирское военное училище) beigšanas viņam piešķīra prapoščika pakāpi un 1915. gada vasarā nosūtīja uz Baranovičiem, kur viņš kā 5. Kijevas grenadieru pulka izlūku komandas komandieris piedalījās kaujās pret Vācijas armiju. 1917. gada 19. jūlijā viņu smagi ievainoja kājā un nosūtīja ārstēties uz Maskavu. Pēc izrakstīšanas no kara hospitāļa viņš atgriezās Igaunijā, kur 1. novembrī tika iecelts par Tērbatā bāzētā Igauņu strēlnieku rezerves bataljona komandiera vietnieku.
Pēc Brestļitovskas miera līguma nosacījumiem Igauņu strēlnieku rezerves bataljonu 1918. gada pavasarī izformēja, un Kuperjanovs Tērbatas apriņķī organizēja nelegālas pašaizsardzības (partizānu) vienības. Igaunijas brīvības cīņu sākumā 1918. gada novembra beigās leitnants Jūlijs Kuperjanovs tika iecelts par Tērbatas apriņķa aizsardzības spēku komandieri, taču nespēja pretoties Sarkanās armijas pārspēkam. 23. decembrī sarkanie latviešu strēlnieki ieņēma Tērbatu. Drīz vien Kuperjanovs Pūrmaņu muižā (Puurmani) nodibināja Tartumā partizānu bataljonu.
7. janvārī Igaunijas bruņotie spēki sāka pretuzbrukumu un 14. janvārī Igaunijas 2. divīzija kopā ar Tartumā partizānu bataljonu atbrīvoja Tartu un gar Tartu-Valkas dzelzceļu uzbruka Valkas virzienā, kur aiz toreizējās robežas ar Latvijas SPR notika Paju kauja. Kaujas laikā 31. janvārī leitnantu Kuperjanovu smagi ievainoja un evakuēja uz Tartu, kur viņš mira 1919. gada 2. februārī.
Atvadīšanās no Jūlija Kuperjanova notika 1919. gada 6. februārī Tartu Vanemuines koncertzālē, bērēs piedalījās somu ģenerālis Martins Vecers un Igaunijas armijas virspavēlnieks Johans Laidoners, kas ierosināja partizānu vienības pārdēvēšanu par Kuperjanova bataljonu. Apbedīts Tartu Rādi (Raadi) kapos.
Krāpšanas ilūzija 2
"Krāpšanas ilūzija 2" (en) ir 2013. gada ASV trillera filma, kura režisors ir Džons M. Ču. Galvenās lomas atveido Džese Aizenbergs, Marks Rafalo, Vudijs Harelsons, Lizija Kaplana, Denjels Redklifs, Džejs Čū, Sana Latana, Deivs Franko, Maikls Keins un Morgans Frīmens. Filmas pirmizrāde notika Ņujorkā. Filma ir turpinājums 2013. gada filmai "Krāpšanas ilūzija".
"Četrus jātniekus" pret pašu gribu pieņem darbā tehnoloģiju ģēnijs, kurš vēlas, lai viņi veiktu zādzību, kādu grupa līdz šim vēl nav īstenojusi.
Kumiku deportācija
Kumiku deportācija bija Padomju Savienības okupācijas iestāžu veikta kumiku tautības iedzīvotāju izvešana uz citiem PSRS apgabaliem 1944. gada 12. aprīlī.
Kumiku deportācija līdz šim nav oficiāli atzīta.
Vēsture
1944. gadā kumikus pārvietoja uz Hasavjurtas rajonu Čečenijas-Ingušijas APSR, kuras pamatiedzīvotāji čečeni īsi pirms tam bija deportēti uz Kazahijas PSR.
Mina Tanaka
Mina Tanaka (ja; dzimusi ) ir japāņu futboliste, bijusi Japānas sieviešu futbola izlases dalībniece.
Rjasofors
Rjasofora apģērba elementi ir rjasa — melns garīdznieka virstērps, kas sniedzas līdz papēžiem, kamilavka (melnas krāsas galvassega, kas augšdaļā paplašināta) un lūgšanu krelles.
Mūsdienās Krievijas pareizticīgo baznīcās un vīriešu klosteros rjasoforus bieži dēvē par inokiem. Vārds "inoks" ir analoģisks sengrieķu vārdam μοναχός. Rjasofors jeb inoks ir mūks iesācējs.
No paklausībnieka (послушник) rjasofors atšķiras ar to, ka viņam tiek dots jauns vārds.
Daudzas mūķenes pēc kļūšanas par rjasoforēm necenšas iegūt augstākas mūku hierarhijas pakāpes un visu savu dzīvi klosterī pavada šajā pakāpē.
280-A. latviešu policijas bataljons
'''280-A. latviešu policijas bataljons''' bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar izformēšanu 1943. gada 2. augustā.
Izveidošana
Bataljona komandieris — kapteinis Kārlis Deksnis
Bataljona 5. rotu atkal izformēja jau 19. maijā.
Dienesta gaitas
No 14. maija bataljona vadību uzņēmās pulkvežleitnants Eduards Hermanis Ozoliņš un bataljonu nozīmēja dzelzceļa apsardzei posmā Valka—Meitene. 1. jūlijā bataljons atkal tika pārformēts, 29. jūlijā to pārsauca par 311-W. latviešu policijas (sardzes) bataljonu, taču jau 2. augustā bataljons tika izformēts.
Alesa
Alesa (fr) ir komūna Francijas dienvidos, Oksitānijas reģionā, Gāras departamentā. 2020. gadā pilsētā dzīvoja 42 867 iedzīvotāji.
Pilsētā atrodas piemineklis par godu Luijam Pastēram, kurš šeit pētīja zīdtauriņu slimības.